Saba Sazonov

Saba Sazonov (,  ) — Gürcüstanlı futbolçu. İtaliyanın Torino klubunun və Gürcüstan milli komandasının müdafiəçisi.

 Bioqrafiya 
1 fevral 2002-ci ildə anadan olub. Atası Andrey Sazonov rus, anası Nino Nişnianidze gürcüdür. Anası əslən Gürcüstanın Samtredia şəhərindəndir və Gürcüstanda peşəkar voleybol oynayıb. Daha sonra Sankt-Peterburqa köçür və orada Andrey ilə tanış olur. Saba Sazonov Rusiyanın Sankt-Peterburq şəhərində anadan olur.

 Karyera 

 Klub 
Saba 6 yaşında qardaşı Davidlə (bir yaş kiçik), Zenit klubunun futbol məktəbi olan "Smena" fubol məktəbinə getməyə başlayır, onların burda ilk məşqçisi Vladimir Vilde olur.

1 mart 2019-cu ildə Ural komandası ilə oyunda "Zenit"in gənclər komandasında debüt edir.

16 avqust 2019-cu ildə "Zenit"in əvəzedici heyətində ilk oyununu keçirir.

16 may 2021-ci ildə "Tambov" klubuyla səfər matçında (5:1), "Zenit"in əsas heyətində meydana çıxaraq, Rusiya çempionatında debüt edir.

2021-ci ilin iyun ayında Moskvanın Dinamo klubuna baxışa çağrılır. Təlim-məşq toplanışında bir neçə yoldaşlıq oyunu keçirir. 9 iyul 2021-ci ildə "Dinamo Moskva" ilə 3 illik müqavilə imzalayır. "Dinamo"nun heyətində o, Rusiya çempionatında 34 matçda meydana çıxır və 1 qol vurur. Futbolçu 5 dəfə Rusiya çempionatıənda turun rəmzi komandasına daxil edilr. Futbolçu həmçinin Rusiya Futbol Kubokunun 10 matçında iştirak edir.

2023-cü ilin 31 avqustunda o, İtaliyanın Torino klubuna keçir.

 Milli komanda 
2022-ci ilin sentyabrında o, Gürcüstan millisində oynamağa qərar verir. 2022-ci ilin sentyabrında Sazonov 21 yaşadək futbolçulardan ibarət Gürcüstan milli komandasına çağırılır.

O, 17 noyabr 2022-ci ildə Mərakeşə 3:0 hesabı ilə uduzduqları yoldaşlıq oyununda Gürcüstanın əsas milli komandasının heyətində debüt edir.

 Şəxsi həyatı 
"Sankt-Peterburq Dövlət Nəqliyyat Universiteti"nin, İqtisadiyyat və İdarəetmə fakültəsinin, istiqamət-tətbiqi psixologiya ixtisası üzrə məzunudur.

 Karyera statistikası 

+Klub, mövsüm və liqalara görə oyun və qol sayıKlubMövsümLiqaKlubokBeynəlxalqToplamDvizionOyunQolOyunQolOyunQolOyunQolZenit-22019–20Rusiya İkinci Liqası60––602020–21Rusiya İkinci Liqası183––183Toplam2430000243Zenit2020–21Rusiya Premyer Liqası10000010Dinamo M-22021–22Rusiya İkinci Liqası92––92Dinamo Moskva2021–22Rusiya Premyer Liqası6000–602022–23Rusiya Premyer Liqası24160–3012023–24Rusiya Premyer Liqası4010–50Toplam3417000411Torino2023–24A Seriyası12000–120Cəmi8067000876

 Uğurları 

 "Zenit" (Sankt-Peterburq) 
 Rusiya çempionu : 2020/21

 "Dinamo Moskva" 
 Rusiya çempionatının bürünc mükafatçısı : 2021/22
 CIES Football Observatory tərəfindən, 2022-ci il üçün Bütün dünya üzrə U21 istedadları siyahısına, ən perspektivli mərkəz müdafiəçiləri arasında 7 nömrə kimi daxil edilmişdir.

 Gürcüstan Futbol Federasiyası (Gürcüstan) 
 Ən Yaxşı Gənc Oyunçu 2023

 İstinadlar 

Kateqoriya:Torino FK oyunçuları
Kateqoriya:Dinamo Moskva FK oyunçuları
Kateqoriya:Zenit Sankt-Peterburq FK oyunçuları
Kateqoriya:Gürcüstan milli futbol komandasının oyunçuları
Kateqoriya:Gürcüstan futbolçuları
Kateqoriya:Rusiya futbolçuları
Kateqoriya:Sankt-Peterburqda doğulanlar
Kateqoriya:Yaşayan insanlar
Kateqoriya:2002-ci ildə doğulanlar
Kateqoriya:1 fevralda doğulanlar
Kateqoriya:Gürcüstanın kişi futbolçuları
Kateqoriya:İtaliya A Seriyası oyunçuları
Kateqoriya:Empoli FK oyunçuları
Kateqoriya:Empoli FK oyunçuları
Kateqoriya:Rusiya Peşəkar Futbol Liqası oyunçuları
Kateqoriya:Rusiya Premyer Liqası futbolçuları